Diari Oficial de la Generalitat Valenciana


Sumari del DOGV 6911, del 27-11-2012 (2012/10058)

RESOLUCIÓ de 23 de novembre de 2012, de la Direcció General de Recursos Humans, per la qual s'adjudica la primera destinació a les persones nomenades personal funcionari del cos d'inspectors de tributs de la Generalitat en virtut de la Convocatòria 3/10.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6911

Data del DOGV
:   27-11-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/10432


Data del document
:   23-11-2012

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * funcionari

RESOLUCIÓ de 23 de novembre de 2012, de la Direcció General de Recursos Humans, per la qual s'adjudica la primera destinació a les persones nomenades personal funcionari del cos d'inspectors de tributs de la Generalitat en virtut de la Convocatòria 3/10. [2012/10647]  
Per l'Orde 4/2011, de 17 de febrer, de la Conselleria de Justícia i Administracions Públiques (DOCV 6470, 01.03.2011), es van convocar les proves selectives d'accés al grup A1, sector administració especial, cos d'inspectors de tributs de la Generalitat, torn d'accés lliure i de persones amb discapacitat, corresponents a l'oferta d'ocupació pública de 2010 de la Generalitat, convocatòria 3/10.  
Per mitjà de la Resolució de 7 de novembre de 2012, del conseller d'Hisenda i Administració Pública (DOCV 6901, 13.11.2012), es nomena personal funcionari de carrera aquells que van superar les proves selectives mencionades.  
En acte únic que va tindre lloc el dia 16 de novembre de 2012, a la seu de la Conselleria d'Hisenda i Administració Pública, les persones nomenades personal funcionari de carrera van procedir a l'elecció de la seua primera destinació, d'acord amb la convocatòria efectuada per la Resolució de 8 de novembre de 2012, de la Direcció General de Recursos Humans (DOCV 6901, 13.11.2012).  
Per tot això, i en exercici de les competències atribuïdes per l'article 35 del Decret 119/2011, de 9 de setembre, del Consell de la Generalitat, pel qual s'aprova el Reglament Orgànic i Funcional de la Conselleria d'Hisenda i Administració Pública, resolc:  
  
Primer. Adjudicació dels llocs de treball  
Adjudicar destinació definitiva a les persones nomenades per mitjà de la Resolució de 7 de novembre de 2012, del conseller d'Hisenda i Administració Pública, personal funcionari de carrera del grup A1, sector administració especial, cos d'inspectors de Tributs, els llocs de treball que s'especifiquen en l'annex d'esta resolució.  
  
  
Segon. Preses de possessió i cessaments  
Preses de possessió  
L'acte de presa de possessió tindrà lloc el dia 3 de desembre de 2012, a les 10.00 hores en el Servici de Selecció de Personal i Provisió de Llocs de Treball de la Direcció General de Recursos Humans, Conselleria d'Hisenda i Administració Pública, carrer Miquelet, 5, 2.n pis, 46096 València.  
No obstant això, i de conformitat amb el que establix l'article 25.3 del Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal Comprés en l'Àmbit d'Aplicació de la Llei de la Funció Pública Valenciana, este personal disposa d'un mes de termini, que finalitzarà el 2 de gener de 2013, per a prendre possessió del lloc de treball adjudicat. Si es fa ús del termini mencionat, durant este no es meritarà cap retribució.  
Cessaments  
1. Aquells que han de prendre possessió del lloc de treball adjudicat en virtut del que establix l'apartat primer d'esta resolució cessaran d'ofici amb efectes del dia 2 de desembre de 2012 en el lloc que, si és el cas, exerciren.  
2. Així mateix, aquells que estiguen exercint amb destinació provisional, o per mitjà de nomenament d'interí, algun dels llocs de treball adjudicats, cessaran d'ofici amb efectes del dia 2 de desembre de 2012.   
No obstant això, si la persona titular del lloc de treball prenguera possessió amb data distinta, dins del mes que disposa de conformitat amb el que establix esta resolució i la normativa vigent, qui ocupe el lloc esmentat, de forma provisional o interinament, cessarà d'ofici el dia immediatament anterior a la data assenyalada.  
3. Així mateix, en el supòsit de no formalització per la persona adjudicatària de la presa de possessió o que es produïsca el seu cessament amb idèntica efectivitat, el personal que ocupe el lloc de treball, bé amb destinació provisional o com a personal funcionari interí, continuarà exercint-lo.  
 Esta resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades poden interposar un recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes comptador des de l'endemà de la publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València o aquell en la circumscripció del qual tinga la persona recurrent el seu domicili, en el termini de dos mesos comptador des de l'endemà de la publicació d'esta resolució.  
  
  
València, 23 de novembre de 2012.- La directora general de Recursos Humans: Ana Brugger Navarro.